เชิญชวนประชาชมร่วมชมงานศิลปกรรมร่วมสมัยนานาชาติ ภายใต้แนวคิด “เซิ้งสิน ถิ่นย่าโม”
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์โครงการการแสดงศิลปกรรมร่วมสมัยนานาชาติ Thailand Biennale, Korat 2021 กระทรวงวัฒนธรรม พร้อมเยี่ยมชมนิทรรศการแสดงผลงานหัตถศิลป์ไทย “อัตลักษณ์แห่งสยาม ครั้งที่ 12” และงาน “Crafts Bangkok 2021” กระทรวงพาณิชย์นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า สำนักงานศิลปวัฒนธรรมร่วมสมัย ร่วมกับจังหวัดนครราชสีมา ร่วมจัดการแสดงศิลปกรรมร่วมสมัยนานาชาติ Thailand Biennale, Korat 2021 เป็นงานแสดงศิลปะนานาชาติระดับโลกครั้งที่ 2 ของไทย ภายใต้แนวคิด “เซิ้งสิน ถิ่นย่าโม” โดยมีศิลปินที่มีชื่อเสียงจาก 25 ประเทศทั่วโลก จำนวน 53 คน สร้างสรรค์ผลงานและติดตั้ง ณ พื้นที่ต่างๆ ในพื้นที่หลัก 3 พื้นที่ของจังหวัดนครราชสีมา ประกอบด้วย อำเภอเมือง อำเภอพิมายและอำเภอปากช่อง การจัดงานแสดงดังกล่าว เพื่อเป็นการเทิดพระเกียรติสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสะท้อนแนวคิดเศรษฐกิจ BCG ของรัฐบาล ด้วยการคำนึงถึงสิ่งแวดล้อม รวมถึงการสร้างสรรค์งานจากทุนต่างๆนายกรัฐมนตรี กล่าวชื่นชมการจัดแสดงศิลปกรรมร่วมสมัยนานาชาติว่า เป็นโอกาสดีในการถ่ายทอดศิลปะ หัตถกรรม ภูมิปัญญา ส่งเสริมกระตุ้นเศรษฐกิจระยะยาวภายหลังมาตรการเปิดประเทศ พร้อมขอเชิญชวนพี่น้องประชาชน เข้าร่วมงานจัดแสดงศิลปกรรมร่วมสมัยนานาชาติ Thailand Biennale, Korat 2021 ที่จะจัดขึ้นระหว่างวันที่ 18 ธันวาคม 2564 - 31 มีนาคม 2565 ณ จังหวัดนครราชสีมานอกจากนี้ นายกรัฐมนตรี ร่วมชมผลงานหัตถศิลป์ไทยตัวอย่าง เพื่อประชาสัมพันธ์งาน “อัตลักษณ์แห่งสยาม ครั้งที่ 12” และงาน “Crafts Bangkok 2021” โดยสถาบันส่งเสริมศิลปหัตถกรรมไทย (องค์การมหาชน) ภายใต้แนวคิด “ความงามอันทรงคุณค่าและการพัฒนาที่ไม่สิ้นสุด” เพื่อส่งเสริมสนับสนุนและสร้างความแข็งแกร่ง ให้งานศิลปหัตถกรรมไทยให้สามารถแข่งขันได้ในตลาดสากล พร้อมผลักดันให้ประเทศไทย เป็นศูนย์กลาง งานศิลปหัตถกรรมในระดับภูมิภาคอาเซียน โดยจะจัดงานระหว่างวันที่ 9 – 12 ธันวาคม 2564 ณ โถงนิทรรศการ ฮอลล์ 98 – 100 ศูนย์นิทรรศการและการประชุมไบเทค บางนา